****

**แผนการจัดการเรียนรู้ที่ ๑**

**หน่วยการเรียนรู้ที่** ๑ นิราศภูเขาทอง  **เรื่อง** สมบัติวรรณคดี

**วิชา** ภาษาไทย  **ชื่อรายวิชา** ภาษาไทย ท ๒๑๑๐๑ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๑  **ภาคเรียนที่** ๑ **ปีการศึกษา** ๒๕๖๐ **เวลา** ๒ คาบ / ๑๐๐ นาที

**มาตรฐานการเรียนรู้**

 มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

**ตัวชี้วัด**

 ท ๔.๑ ม.๑/๑ สรุปเนื้อหาวรรณคดีและวรรณกรรมที่อ่าน

**จุดประสงค์การเรียนรู้**

 ๑. นักเรียนสามารถบอกความหมายของวรรณคดีและวรรณกรรมได้

 ๒. นักเรียนสามารถบอกประเภทของวรรณคดีได้

**สาระสำคัญ**

วรรณกรรม หมายถึง งานหนังสือ งานประพันธ์ บทประพันธ์ทุกชนิดทั้งที่เป็นร้อยแก้วและร้อยกรอง เช่น วรรณกรรมสมัยรัตนโกสินทร์ วรรณกรรมของเสฐียรโกเศศ วรรณกรรมฝรั่งเศสวรรณกรรมประเภทสื่อสารมวลชน ส่วนวรรณคดีนั้น หมายถึง วรรณกรรมที่ได้รับยกย่องว่าแต่งดีมีคุณค่าเชิงวรรณศิลป์ถึงขนาด เช่น พระราชพิธีสิบสองเดือน มัทนะพาธา สามก๊ก เสภาเรื่องขุนช้างขุนแผน

 วรรณคดีสามารถแบ่งประเภทได้หลายเกณฑ์ ดังนี้ ๑. ลักษณะการถ่ายทอดวรรณคดี ได้แก่ วรรณคดีมุขปาฐะและวรรณคดีลายลักษณ์ ๒. แหล่งกำเนิดและผู้แต่ง ได้แก่ วรรณคดีท้องถิ่นและวรรณคดีราชสำนัก ๓. ลักษณะของการประพันธ์ ได้แก่ วรรณคดีร้อยกรองและวรรณคดีร้อยแก้ว และ๔.เนื้อหาวรรณคดี ได้แก่ วรรณคดีพุทธศาสนา วรรณคดีสุภาษิตคำสอน วรรณคดีเกี่ยวกับประเพณีและพิธีกรรม วรรณคดีเกี่ยวกับเหตุการณ์ในประวัติศาสตร์ วรรณคดีเพื่อความบันเทิง วรรณคดีบันทึกความรู้สึกของผู้เดินทาง

**สาระการเรียนรู้**

๑. ความหมายของวรรณกรรมและวรรณคดี

 ๒. ประเภทของวรรณคดีตามเกณฑ์ต่าง ๆ

**คุณลักษณะอันพึงประสงค์**

ใฝ่รู้ใฝ่เรียน

รักความเป็นไทย

**สมรรถนะสำคัญ**

ความสามารถในการคิด

**กิจกรรมการเรียนรู้**

**ชั่วโมงที่ ๑ - ๒**

กิจกรรมขั้นนำเข้าสู่บทเรียน (ทบทวนความรู้เดิม)

 ๑. ครูสนทนากับนักเรียนเกี่ยวกับวรรณคดีที่เคยเรียนในชั้นประถมศึกษา และตั้งคำถามว่า วรรณคดีและวรรณกรรมแตกต่างกันอย่างไร

 กิจกรรมขั้นพัฒนาผู้เรียน (เพิ่มเติมความรู้ใหม่)

 ๒. นักเรียนทำกิจกรรม “เอ๊ะ! มันต่างกันอย่างไร”

 ๒.๑ นักเรียนสังเกตความแตกต่างระหว่างข้อความที่มาจากวรรณคดีกับวรรณกรรม

 ๒.๓ นักเรียนร่วมกันสังเคราะห์ลักษณะของวรรณคดีและวรรณกรรม

 ๓. นักเรียนกับครูร่วมกันสรุปความหมายของวรรณคดีและวรรณกรรม

 ๔. ครูบรรยายเรื่อง การแบ่งประเภทของวรรณคดีตามเกณฑ์ต่าง ๆ

 กิจกรรมขั้นรวบยอด (นำไปใช้)

 ๕. ครูเปิดโอกาสให้นักเรียนซักถามข้อสงสัยเพิ่มเติม

 ๖. นักเรียนทำแบบทดสอบเรื่อง สมบัติของเรา

**สื่อการเรียนรู้**

Powerpoint เรื่อง สมบัติวรรณคดี

 แบบทดสอบเรื่อง สมบัติของเรา

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** วรรณกรรม หมายถึง งานหนังสือ งานประพันธ์ บทประพันธ์ทุกชนิดทั้งที่เป็นร้อยแก้วและร้อยกรอง ส่วนวรรณคดีนั้น หมายถึง วรรณกรรมที่ได้รับยกย่องว่าแต่งดีมีคุณค่าเชิงวรรณศิลป์ถึงขนาด และวรรณคดียังสามารถแบ่งได้หลายประเภทตามเกณฑ์ต่าง ๆ | แบบทดสอบเรื่องสมบัติของเรา  | แบบทดสอบเรื่องสมบัติของเรา | ได้คะแนนร้อยละ ๖๐ ขึ้นไปถือว่าผ่านเกณฑ์ |

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **ตัวชี้วัด**ท ๔.๑ ม.๑/๑ สรุปเนื้อหาวรรณคดีและวรรณกรรมที่อ่าน | แบบทดสอบเรื่องสมบัติของเรา | แบบทดสอบเรื่องสมบัติของเรา | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**ใฝ่รู้ใฝ่เรียนรักความเป็นไทย | กิจกรรม“เอ๊ะ! มันต่างกันอย่างไร**”** | แบบสังเกตพฤติกรรม ในชั้นเรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะ**ความสามารถในการคิด | แบบทดสอบเรื่องสมบัติของเรา | แบบทดสอบเรื่องสมบัติของเรา | ได้คะแนนร้อยละ ๖๐ ขึ้นไปถือว่าผ่านเกณฑ์ |